Enispe

Enispe er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae).

Utseende 
Ganske store, mer eller mindre brunlige sommerfugler med brede vinger som har markerte, litt uttrukne for- og bakhjørner. Oversiden er gulbrun eller brun, ofte med et skråbånd i forvingen, undersiden er lysbrun med fine tverrlinjer.

Levevis 
Amathusiini er skogsinsekter og forekommer både i lavlandet og i høyereliggende skoger. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.

Utbredelse 
Slekten er utbredt fra Sikkim og Bhutan til Borneo.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Gruppen Amathusiini Moore, 1893
 Slekten Enispe Doubleday, 1848
 Enispe cycnus Westwood, 1851
 Enispe euthymius (Doubleday, 1845)
 Enispe intermedia Rothschild, 1916
 Enispe lunatus Leech, 1891
 Enispe milvus Staudinger, 1897

Kilder 
 Carter, D. 1994. Sommerfugler fra hele verden. Teknologisk Forlag. ISBN 82-512-0438-0

Eksterne lenker 
 
 Amathusiini på Tree of Life

Ringvinger
Dyr formelt beskrevet i 1848
Dyr formelt beskrevet av Henry Doubleday